Postul de televiziune Antena 3 CNN, parte a Intact Media Group, alături de cotidianul Jurnalul, a organizat, în cadrul proiectului RO 3.0, conferinţa "Human Revolution. Resursele Umane - Parteneri în Construirea Viitorului".
Ministrul Cercetării, Inovării și Digitalizării, Bogdan Ivan Gruia, a vorbit despre nevoia de tehnologie în domeniul construcțiilor și digitalizarea instituțiilor statului.
"Vorbim despre o schimbare capitală în tot ceea ce înseamnă domeniul muncii. Eu sunt convins că oamenii buni nu o să poată să fie înlocuiți vreodată (n.r. de tehnologie), nici în administrația publică nici în domeniul privat. Vorbim doar despre acele procese care sunt repetitive, care pot fi foarte ușor automatizate. De exemplu, nu ai nevoie de cineva care să tasteze, într-o zi, 20 de date de pe facturi sau cineva care, din partea administrației publice, să scrie cu pixul pe 50 de chitanțe într-o singură zi.
Am deschis un nou apel din bani europeni: 20 de milioane de euro pentru automatizarea proceselor birocratice din 19 instituții din România și tot ceea ce înseamnă aplicații pentru înscrierea într-o lista de candidați pentru examenul de Bacalaureat, pentru cel de capacitate, pentru înscrierea la grădiniță sau la școală, vor putea să fie făcute automatizat.
În același timp, tot ceea ce înseamnă depunerea de proiecte cu finanțare europeană, nu mai e nevoie să stea cineva să ia la mâna filă cu filă un dosar de sute de pagini, ci este mult mai simplu într-un sistem robotizat care funcționează în alte state, care, paradoxal, este creat inclusiv de companii din România, care sunt lideri mondiali în materie de automatizarea proceselor.", a precizat Bogdan Ivan Gruia.
Conferinţa RO 3.0 "Human Revolution. Resursele Umane - Parteneri în Construirea Viitorului" a avut loc marţi, 26 martie 2024, la ONE TOWER şi a fost moderată de Adrian Ursu.
Conferința a fost transmisă live, începând cu ora 09:30 pe site-urile antena3.ro, jurnalul.ro și pe paginile de Facebook Antena 3 CNN și Jurnalul, iar tronsoane ale dezbaterii au fost preluate live pe postul TV Antena 3 CNN.
Speakeri şi participanți ai conferinței:
- SIMONA BUCURA-OPRESCU, Ministrul Muncii și Solidarității Sociale
- MARCEL IOAN BOLOȘ, Ministrul Finanțelor
- BOGDAN-GRUIA IVAN, Ministrul Cercetării, Inovării și Digitalizării
- FLORIN-MARIAN SPĂTARU, Consilier de stat, Cancelaria Prim-Ministrului
- CRISTIAN ORĂŞANU, Co-fondator Naratix
- MARIO CREȚU, Corporate Affairs Director, Carrefour România
- IULIA ZAMFIR, HR Manager Group ONE
- DRAGOȘ GHEBAN, Manager Partner Catalyst
- CRISTIAN ERBAȘU, Director General Construcții Erbașu
- ANA-MARIA DICEANU, Founder & CEO BRAIN 4 STRATEGY
- ANDREI BICA, CFO Profi
- MIHAELA MURARIU, Director Resurse Umane, Antibiotice Iași
- ADRIAN SOLOMON, Președintele Comisiei pentru muncă și protecție socială, Camera Deputaților
- ROTARU ION, Președintele comisiei pentru muncă, familie și protecție socială, Senat
- NICOLETA CÎRCIUMARU, Președinte ANAF
- FLORIN COTOȘMAN, Președinte ANOFM
Subiecte abordate la conferinţa "Human Revolution. Resursele Umane - Parteneri în Construirea Viitorului"
Prezentările, dezbaterile și schimbul de informații vor oferi o perspectivă clară și completă asupra evoluţiei Resurselor umane în România.
Panelul 1: Prezentul și viitorul pieței muncii din România
- Studiu Catalyst – piata muncii in 2024
- Situația la zi a pieței forței de muncă – câți români muncesc în țară și câți în străinătate
- Migrația forței de muncă – care sunt pierderile economiei, dar și câți bani se trimit în țară
- Sistemul de educație și nevoile pieței muncii
- Muncitorii non UE, o soluție pentru economia românească
- Taxarea muncii din România versus taxarea capitalului
- Cum a revoluționat pandemia piața muncii: work from home, avantaje și dezavantaje
- Productivitatea scăzută din România, mit sau realitate
Panelul 2: Employer Branding și recrutare
- Drumul spre performanță începe din departamentul de HR: employer branding și atragerea resursei umane de calitate
- Cum se gandeste o strategie de Employer Branding si cat dureaza pana se vad rezultatele
- Tehnici de recrutare si selectie intr-o piata ostila
- Inovatii si tendinte in materie de beneficii oferite angajatilor
- Subiecte abordate la conferinţa "Human Revolution. Resursele Umane - Parteneri în Construirea Viitorului"
- Instrumentele care iti dezvaluie cele mai bune strategii de retentie